open-index/open-wikipedia-markdown huggingface dataset:
Ծնունդ (ֆիլմ, 1988)

**«Ծնունդ»** (, *Piravi*), հնդկական ֆիլմ-դրամա՝ նկարահանված ռեժիսոր Շաջի Կարունի կողմից։ Ցուցադրվել և դրական արձագանքների է արժանացել բազմաթիվ կինոփառատոներում ամբողջ աշխարհում՝ արժանանալով ընդհանուր առմամբ երեսունից ավելի մրցանակների, այդ թվում՝ Կաննի կինոփառատոնի «Ոսկե տեսախցիկ» մրցանակի 1989 թվականին։

Ֆիլմը պատմում է պատանի Ռաջանի մասին, որն սպանվել է Կակայամայի ոստիկանական բաժանմունքում (Կերալա նահանգ)։

## Սյուժե
Ռագհուն Ռագհավանա Չակյարի ու նրա կնոջ երկրորդ երեխան է։ Նա ուշ ծնված երեխա է, այդ պատճառով էլ դաստիարակվել է մեծ սիրով։ Դպրոցից հետո նա մեկնել է սովորելու՝ նպատակ ունենալով դառնալ ինժեներ։ Երբ հայտարարվում է Ռագհուի քրոջ նշանադրության մասին, նա որոշում է գնալ տուն, սակայն տեղ չի հասնում։ Ամեն օր հայրը գնում է ավտոբուսի կանգառ՝ հույս ունենալով, որ Ռագհուն ի վերջո կվերադառնա տուն։ Շուտով թերթերում տպագրվում է տեղեկություն այն մասին, որ Ռագհուն ձերբակալվել է ոստիկանության կողմից քաղաքական մոտիվներով։

Ռագհավանը գնում է ոստիկանական բաժանմունք, որպեսզի տեսնի որդուն, սակայն այնտեղ ձևացնում են, թե ոչինչ չգիտեն Ռագհուի և նրա գտնվելու վայրի մասին, ինչպես նաև հերքում են նրա ձերբակալության լուրը։ Ռագհուի քույրը ժամանակի ընթացքում հասկանում է, որ իր եղբայրն սպանվել է ոստինական տանջանքների հետևանքով, բայց չի համարձակվում այդ մասին հայտնել հորը։ Ռագհավանն աստիճանաբար կորցնում է կապն իրականության հետ և սկսում է երազել ընտանիքի վերամիավորման մասին։

## Դերերում

## Մրցանակներ և անվանակարգեր
* Կաննի կինոփառատոն
** , «Ոսկե տեսախցիկ» պատվավոր մրցանակ
* Էդինբուրգի կինոփառատոն
** ,սըր Չարլզ Չապլինի մրցանակ
* Լոկառնոյի կինոփառատոն
** , էկումենիկ ժյուրիի մրցանակ՝ հատուկ հիշատակում (Շաջի Կարուն)
** , «Արծաթե ընձառյուծ» (Շաջի Կարուն)
** , ներկայացվել է «Արծաթե ընձառյուծ» մրցանակի (Շաջի Կարուն)
* *Ազգային կինոմրցանակ (Հնդկաստան)*
** , «Ոսկե ջրաշուշան» լավագույն ֆիլմի համար (Շաջի Կարուն)
** , «Ոսկե ջրաշուշան» լավագույն ռեժիսուրայի համար (Շաջի Կարուն)
** , «Արծաթե ջրաշուշան» լավագույն դերասանի համար (Պրեմջի)
** , «Արծաթե ջրաշուշան» լավագույն հնչյունային ռեժիսորի համար (Տ. Կրիշնանուննի)
* *Hawaii International Film Festival*
** , մրցանակ «Լավագույն ֆիլմ» կատեգորիայում (Շաջի Կարուն)
* Չիկագոյի միջազգային կինոփառատոն
** , «Արծաթե Հյուգո» (Շաջի Կարուն)
* Премия *[[Bergamo Film Meeting]]*
** , «Կամունի արծաթե վարդ» (Շաջի Կարուն)
* *Fribourg International Film Festival*
** , *Distribution Help Award* մրցանակ (Շաջի Կարուն)
* «Ֆաջր» կինոփառատոն
** , «Բյուրեղապակե սիմուրգ» (Շաջի Կարուն)

## Ծանոթագրություններ

## Արտաքին հղումներ
* 
* 
* 

Կատեգորիա:1989 դրամա ֆիլմեր
Կատեգորիա:1989 ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Հնդկական ֆիլմեր
Նասրին Սոտուդե

**Նասրին Սոտուդե** (, ), փաստաբան, մարդու իրավունքների պաշտպան Իրանում։ Նա ներկայացրել է 2009 թվականի նախագահական ընտրություններին հաջորդած ցույցերի ժամանակ կալանավորված ակտիվիստների և քաղաքական գործիչների, ինչպես նաև մահվան դատապարտված անչափահասների շահերը։ Նրա փաստաբանական ծառայություններից են օգտվել լրագրող Իսա Սահարկիզը, խաղաղության Նոբելյան մրցանակի դափնեկիր Շիրին Էբադին և Իրանի ազգային ժողովրդական ճակատի առաջնորդ Հեշմատ Տաբարզադին։ Նա նաև ներկայացրել է այն կանանց շահերը, որոնք ձերբակալվել են առանց հիջաբի հանրության առջև հայտնվելու համար, ինչը պատժելի արարք է Իրանում։

Սոտուդեն ձերբակալվել է 2010 թվականի սեպտեմբերին՝ պետության անվտանգության դեմ դավադրության և հակապետական քարոզչության մեղադրանքով և բանտարկվել է Էվին բանտում։ 2011 թվականի հունվարին Իրանի իշխանությունները Սոտուդեին դատապարտել են 11 տարվա ազատազրկման, ինչպես նաև արգելել են 20 տարվա ընթացքում զբաղվել իրավաբանական գործունեությամբ և երկրից դուրս գալ։

2018 թվականի հունիսին նա կրկին կալանավորվել է, իսկ 2019 թվականի մարտի 12-ին դատարանը նրան դատապարտել է  ազատազրկման Թեհրանում՝ ազգային անվտանգության հետ կապված մի քանի հանցագործությունների համար մեղադրանքներ առաջադրելուց հետո։ Մինչ Թեհրանի դատարանը Իսլամական հանրապետության նորությունների գործակալությանը հայտնում էր, որ Սոտուդեն ազատազրկվել է 7 տարով, այլ աղբյուրներից հայտնի դարձավ, որ առավելագույն պատիժը նախատեսված է 10 տարի ազատազրկում և մտրակի 148 հարված, իսկ վեց այլ վճիռներով ընդհանուր պատիժը հասնում է 38 տարվա ազատազրկման։

## Ընտանիք և կրթություն
Նասրին Սոտուդեն ծնվել է 1963 թվականին իրանական «միջին խավի կրոնական» ընտանիքում։ Նա իրավագիտություն է սովորել Թեհրանում Շահիդ Բեհեշտիի անվան համալսարանում։ «Միջազգային իրավունքի» մասնագետի որակավորմամբ համալսարանն ավարտելուց հետո Սոտուդեն 1995 թվականին հաջողությամբ հանձնել է փաստաբանի քննությունը, սակայն իրավաբանական պրակտիկայի թույլտվություն ստանալու համար ստիպված է եղել սպասել ութ տարի։

Սոտուդեի ամուսինը Ռեզա Խանդանն է։ Նրանք ունեն երկու երեխա։ Իր խոսքում Սոտուդեն հայտնել է, որ Ռեզան «ժամանակակից մարդ է», որը կանգնած է իր և իր աշխատանքի կողքին։

2012 թվականի հոկտեմբերին նա (ռեժիսոր Ջաֆար Փանահիի հետ) արժանացել է Սախարովի անվան մրցանակի։ Նասրին Սոտուդեի բացակայության պատճառով նրա մրցանակը շնորհվել է Շիրին Էբադիին։

## Աշխատանք և գործունեություն
Սոտուդեն իր կարիերան սկսել Է Իրանի բնակարանաշինության նախարարության իրավաբանական վարչությունում և երկու տարի անց միացել է պետական «Թեջարաթ բանկի» իրավաբանական բաժնին։ Բանկում աշխատելու ընթացքում նա ակտիվորեն մասնակցել է բազմաթիվ դեպքերով Հաագայում Իրանի շահերի համար դատական գործերի և իրավաբանական փաստարկների նախապատրաստմանը։

«Կանանց իրավունքների ոլորտում» Սոտուդեի առաջին գործը եղել է *«Daricheh»* ամսագրի համար նրա բազմազան հարցազրույցների և հոդվածների ժողովածուն։ Ամսագրի գլխավոր խմբագիրը մերժել է ժողովածուն, ինչը Սոտուդեին ավելի վճռական է դարձրել կանանց իրավունքների համար իր աշխատանքներում։

## Ծանոթագրություններ

Կատեգորիա:Իրանցի իրավապաշտպաններ
Կատեգորիա:Իրանցի ֆեմինիստներ
Կատեգորիա:Սախարովի անվան մրցանակակիրներ
Համլետ Շեկյան

**Համլետ Գուրգենի Շեկյան** (), հայ ճարտարագետ-մեխանիկոս։ Տեխնիկական գիտությունների դոկտոր (2002), պրոֆեսոր (2003):

## Կենսագրություն
Համլետ Շեկյանը ծնվել է 1935 թվականի նոյեմբերի 17-ին Քոլատակ (այժմ՝ Արցախ, Մարտակերտի շրջան) գյուղում։ 1962 թվականին ավարտել է Երևանի պոլիտեխնիկական ինստիտուտը։ 1962-1963 թվականներին և 1970-1978 թվականներին աշխատել է էլեկտրամեխանիկայի Համամիութենական գիտահետազոտական ինստիտուտի հայկական մասնաճյուղում, 1963-1969 թվականներին՝ Երևանի պոլիտեխնիկական ինստիտուտում, 1979-1981 թվականներին՝ Երևանի էլեկտրամեքենաշինական գիտահետազոտական ինստիտուտի լաբորատորիայի վարիչ, 1981-1988 թվականներին՝ «Հայմարմարգրանիտ» գիտաարտադրական միավորումի գլխավոր ճարտարագետ, 1990 թվականից՝ ՀՀ ԳԱԱ Մեխանիկայի ինստիտուտի ավագ գիտաշխատող։

Աշխատանքները վերաբերում են թրթռասողքի և լարումների ռելաքսացիայի, բարձր հաճախության տատանումների ազդեցությամբ աշխատող բարակապատ կառուցվածքների մեխանիկական վարքի հարցերին։ Լուծել է հակաօդային պաշտպանության և ժողտնտեսության զարգացման հետ կապված խնդիրներ, կատարել աերոդինամիկայի, հրթիռային, լազերային և երկաթուղային տեխնիկային վերաբերող աշխատանքներ։

## Ծանոթագրություններ

Կատեգորիա:ՀՊՃՀ շրջանավարտներ
Կատեգորիա:Հայ ճարտարագետներ
Կատեգորիա:Հայ մեխանիկոսներ
Կատեգորիա:Հայ պրոֆեսորներ
Կատեգորիա:Տեխնիկական գիտությունների դոկտորներ
Հանամակի

thumb|«Էմանձի կանոն»-ից դեպի քաղաքը բացվող տեսարան

, քաղաք Ճապոնիայի Իվատե պրեֆեկտուրայում։

2017 թվականի փետրվարի 28-ի տվյալների համաձայն՝ քաղաքի բնակչության թիվը կազմում է 97 401 մարդ, իսկ բնակչության խտությունը՝ 107 մարդ/կմ2։ Քաղաքը զբաղեցնում է 908,39 կմ2 տարածք։

Հանամակին հայտնի է իր տաք աղբյուրներով և որպես գրող Կենձի Միյաձավայի ծննդավայր։

## Աշխարհագրություն
Հանամակին կենտրոնական դիրք է գրավում Իվատե պրեֆեկտուրայում։ Այն գտնվում է Կիտակամի գետի դաշտում՝ այնտեղ, որտեղ հանդիպում են Կիտակամի, Սարուգաիսիգավա և Սեգավա գետերի ջրերը։

## Սիմվոլիկա
Քաղաքի խորհրդանիշներն են՝ մագնոլիա կոբուս ծառը, Leontopodium hayachinense ծաղիկը, Երկարապոչ անտառաբու թռչունը։

## Կլիմա
Հանամակիի կլիման մերձարևադարձային մուսսոնային է։ Բնութագրվում է մեղմ ամառներով և ցուրտ ձմեռներով։ Միջին տարեկան ջերմաստիճանը 10.4&nbsp;°C է։ Միջին տարեկան տեղումների քանակը կազմում է 1324&nbsp;մմ։ Ամենախոնավ ամիսն է համարվում սեպտեմբերը։ Միջին ջերմաստիճանը ամենաբարձրն է օգոստոս ամսին (24.0&nbsp;°C), իսկ ամենացածրն է հունվար ամսին (-2.3&nbsp;°C):

## Բնակչություն
Քաղաքի բնակչության շարժը ներկայացված է աղյուակում։

### Հարևան բնակավայրեր
*Իվատե պրեֆեկտուրա
**Մորիոկա
**Կիտակամի
**Տոնո
**Օսու
**Միյակո
**Նիսիվագա
**Սիձուկուիսի
**Սիվա

## Քույր քաղաքներ
* Րաթլենդ, Ամերիկայի Միացյալ Նահանգներ, 1986 թվականի հոկտեմբերի 8-ից
* Հոթ Սփրինգս, Ամերիկայի Միացյալ Նահանգներ, 1993 թվականի հունվարի 15-ից
* Բեռնդորֆ, Ավստրալիա, 1965 թվականից 
* Սիգան, Չինաստան, 2010 թվականից

## Ծանոթագրություններ

## Արտաքին հղումներ
* Քաղաքի պաշտոնական կայք 

Կատեգորիա:Ճապոնիայի քաղաքներ
Յուլյա Նաչալովա

**Յուլյա Նաչալովա** (, ), ռուս երգչուհի, դերասանուհի և հեռուստահաղորդավար։

## Կենսագրություն
Հայրը` Վիկտոր Վասիլևիչ Նաչալովը կոմպոզիտոր, պրոդյուսեր և գործիքավորող, 1983 թվականին ավարտել է Վորոնեժի անտառատեխնիկական ինստիտուտը, 1983 թվականից մինչև 1990 թվականը՝ Վորոնեժի ֆիլհարմոնիայի «Կարուսել» անսամբլի գեղարվեստական ղեկավար, Նաչալովայի, Իրինա Պոնարովսկայի և այլոց երգացանկի երգերի հեղինակ։

Մայրը՝ Թաիսիա Նիկոլաևնա Նաչալովան (ծնված՝ 1955 թվականի սեպտեմբերի 20-ին), պրոֆեսիոնալ երաժիշտ։

Յուլյան վաղ տարիքից երգելու ունակություն ունի։ Երկու տարեկանից հայրը սկսել է զբաղվել Յուլյայի վոկալով։

Հինգ տարեկանից սկսել է երգել պրոֆեսիոնալ բեմում։ Երիտասարդ երգչուհու ստեղծագործական կյանքում կարևոր իրադարձություն է դարձել 1991-1992 թվականների Առավոտյան աստղ հեռուստատեսային մրցույթին մասնակցելը, դրանում հաղթանակ է տարել։ Ստեղծագործական գործունեությունը պետք էր համատեղել ուսման հետ։ Առավոտյան աստղ-ում տեղի է ունեցել հանդիպում երգչուհի Իրինա Պոնարովսկայայի հետ, որի հետ հետագայում Յուլյան մեկնել է շրջագայությունների։ Մի քանի տարիների ընթացքում Պոնարովսկայան ոչ միայն ուսուցիչ էր, այլև բեմական կերպարի հետ էր օգնում։ 1992 թվականին հրավիրվել է վարելու «Այնտեղ այնտեղ նորություններ» մանկական երաժշտական հաղորդումը։

## Ծանոթագրություններ

Կատեգորիա:21-րդ դարի երգչուհիներ
Կատեգորիա:Խորհրդային դերասանուհիներ
Կատեգորիա:Խորհրդային երգչուհիներ
Կատեգորիա:Ռուս դերասանուհիներ
Կատեգորիա:Ռուս երգչուհիներ
Կատեգորիա:Ռուս կինոդերասանուհիներ
Կատեգորիա:Ռուս հաղորդավարներ
Կատեգորիա:Ռուս հաղորդավարուհիներ
Կատեգորիա:Ռուսաստանի թատերական արվեստի ինստիտուտի շրջանավարտներ
Կատեգորիա:Ռուսաստանի փոփ-վոկալիստներ
Կատեգորիա:Տրոեկուրովյան գերեզմանատանը թաղվածներ
Սոցիալական տեսուչը քնած է

**«Սոցիալական տեսուչը քնած է»** () Լյուսյեն Ֆրոյդի նկարը, հեղինակն այն  վրձնել է 1995 թվականին։ Նկարում պատկերված  է մանրահատակին դրված  թախտին քնած գեր,  մերկ կին։ Հետևի հիմնապաստառի վրա երևում է  հնալաթե վարագույր։

## Մոդել
Այս նկարի համար մոդել է հանդիսացել Սյուզեն Թայլին՝ Հաստլիկ Սյու մականունով, որը  զբաղվածության կենտրոնի ղեկավարն էր։ Սյուզեն Թայլին հանդիսանում է նաև Լայ Բովերի կենսագրության հեղինակը, այն վերնագրվել է  «Լայ Բովերի, կուռքի կյանքն ու ժամանակները»։

## Գեղարվեստական արժեքը
«Սոցիալական աշխատողը քնած է» նկարը դարձել  է այդ պահին նկարչի ամենաթանկ նկարը, որը վաճառվել է Քրիստի աճուրդում։ Այն 2008 թվականի  մայիսի 13-ին գնել է Ռոման Աբրամովիչը՝ 33 641 000 դոլարով։

## Ծանոթագրություններ

## Գրականություն
* 
* 
* 

Կատեգորիա:1995 նկարներ
Կատեգորիա:Կանանց դիմապատկերներ
Կատեգորիա:Մասնավոր հավաքածուներում գտնվող նկարներ
Կատեգորիա:Մերկ կանանց պատկերով նկարներ
Կարտոֆիլի յուղաբլիթ

**Կարտոֆիլի յուղաբլիթ** (ինչպես նաև՝ **բլիթներ**, , ), տարածված ուտեստ եվրոպական խոհանոցում։

Բլիթները հանդիսանում են բելառուսական խոհանոցի անքակտելի մասը։ Այս ուտեստը տարածված է նաև ուկրաինական, ռուսական, լեհական և եվրոպական խոհանոցներում։ Կարտոֆիլի բլիթները և յուղաբլիթները կարելի է հանդիպել գրեթե այն բոլոր վայրերում, որտեղ օգտագործվում է կարտոֆիլ՝ Լատինական Ամերիկայից մինչև Հյուսիսային Եվրոպա։

## Պատրաստում
[thumb|left|240px|[ճարպայուղ|Խոզի ճարպի և ծովաբողկի օղու հետ մատուցված բլիթներ]]
Բլիթները պատրաստում են քերած կամ ճմլած կարտոֆիլից՝ աղի և ձվի ավելացմամբ։ Ավելացվում է նաև ալյուր՝ օսլայի հետ խառնվելու համար։ Ըստ համի՝ կարող են ավելացվել նաև այլ բաղադրիչներ, օրինակ՝ սոխ, սխտոր։ Ստացված խմորը տապակում են թավայի մեջ, խոզի յուղով կամ բուսական յուղով։

Ավանդաբար այս յուղաբլիթները մատուցում են թթվասերով, կարագով կամ ճրագուով (խոզի հալած ճարպ) կամ մաչանկայով։

Սառած բլիթները կորցնում են համային որակները, այդ իսկ պատճառով պատրաստումից մի քանի ժամ հետո, լավագույն դեպքում, դրանք կարելի է օգտագործել որպես այլ ուտեստների բաղադրիչ, բայց ոչ որպես առանձին, ինքնուրույն ուտեստ։ Համարվում է, որ լավագույն բլիթները դրանք այն բլիթներն են, որոնք տապակում են անմիջապես մատուցումից առաջ կամ թավայից դնում են ափսեի մեջ ու անմիջապես համտեսում։

Կիրառական է նաև կարտոֆիլի յուղաբլիթի պատրաստումը մարմանդաեռի եղանակով, օրինակ՝ կավե սափորներում։ ԽՍՀՄ-ում մեծ տարածում էր ստացել մսի խճողակով բլիթների պատրաստումը՝ տոլմայի օրինակով։

## Պատմություն
Կարտոֆիլի յուղաբլիթների մասին առաջին հիշատակությունը վերաբերում է 1830 թվականին (у Յան Շիտլերի մոտ) և դրանք հայտնվեցին գերմանական խոհանոցի ազդեցության ներքո (*Kartoffelpuffer*):

### Այլ երկրներում
Այս ուտեստն ունի նաև այլ անվանումներ.

* Ռուսաստանի տարբեր շրջաններում՝ բլիթ, կակորա, տերուն, տերունց և այլն
* Բելառուս՝ *дранікі*
* Իսրայել և եվրոպական սփյուռք՝ լատկես
* Լիտվա՝ *bulviniai blynai* (կարտոֆիլի բլիթներ)
* Լեհաստան՝ *placki ziemniaczane* (կարտոֆիլի յուղաբլիթներ)
* ԱՄՆ՝ հաշբրաուն
* Ուկրաինա՝ դերունի, կրեմզլիկ) և այլն
* Չեխիա՝ *bramboráky*
* Շվեդիա՝ *[[raggmunk]]* 
* Շվեյցարիա՝ ռյոշտի։

## Պատկերասրահ

Պատկեր:Potato pancakes.jpg|Բելառուսական  *дранікі*
Պատկեր:Ukrainian potato pancakes.jpg|Ուկրաինական *деруни*
Պատկեր:Kartoffelpuffer.jpg|Գերմանական *Kartoffelpuffer*
Պատկեր:Bramboracky.jpg|Չեխական *բրամբորակի (bramboráky)*
Պատկեր:Roesti.jpg|Շվեյցարական *Rösti*
Պատկեր:Latkes frying.JPG|Հրեական *լատկես*
Պատկեր:Tatertots.png|Ամերիկյան *Հաշբրաուն (Hash brown)*


## Տես նաև
* Նրբաբլիթ
* Յուղաբլիթ

## Ծանոթագրություններ

Կատեգորիա:Ռուսական խոհանոց
Կատեգորիա:Ուկրաինական խոհանոց
Կատեգորիա:Բելառուսական խոհանոց
Կատեգորիա:Կարտոֆիլով ուտեստներ
Գինու և Ղրիմի թատրոն

**Գինու և Ղրիմի թատրոն** (), թանգարան Ղրիմի Յալթա քաղաքում, որը գործում է 2011 թվականից։ Այն պատմում է Ղրիմում խաղողագործության և գինեգործության մասին։

*Հասցեն՝* ք. Յալթա, Ռուզվելտի փողոց, 1։

## Պատմություն
Յալթայի գինու թատրոնն իր դռները զբոսաշրջիկների առջև բացել է 2011 թվականի օգոստոսի 16-ին։ Բացման արարողությանը, որը կայացել է Քաղաքի օրը, ներկաները փորձել են Ղրիմի լավագույն գինիները, դիտել են թատերական բեմականացումներ, մասնակցել են շամպայնի շշի բացման մրցույթի։

Թանգարանում կարելի է ծանոթանալ Ղրիմում խաղողագործության և գինեգործության պատմությանը, ինչպես նաև իմանալ բնագավառին առչվող շատ այլ բաներ։

Այս թանգարանը գտնվում է Յալթայի կենտրոնական մասում գտնվող հինավուրց առանձնատանը։ Գինու թատրոնը բաղկացած է մի քանի ցուցասրահից, որոնք բաժանված են բաժանմունքների։ Սրահներից մեկը կինոթատրոն է, որտեղ հյուրերը դիտում են Ղրիմում գինեգործության ծագման և զարգացման մասին ֆիլմ։ Բացի այդ, ֆիլմը պատմում է Ղրիմի գինիների ամենահայտնի ապրանքանիշերի պատմության մասին, որոնք ստացել են ճանաչում ամբողջ աշխարհում։

Երկրորդը համտեսասրահ է։ Այստեղ, լսելով ուղեկցորդին, հյուրերը կարող են համտեսել տարբեր գինիներ՝ գնահատելով դրանց համն ու հոտը։ Ցանկության դեպքում կարելի է դիտել գինու մառանը, այնուհետև գնալ տեղի գինու խանութ և ձեռք բերել գինիներ։

Թանգարանում կա ավելի քան 800 ցուցանմուշ, որոնք այս կամ այն կերպ առնչվում են գինու արտադրությանը։ Այստեղ ցուցադրվում են նաև ինչպես Ղրիմի ժամանակակից, այնպես էլ ավելի վաղ ժամանակներում ապրած նկարիչների կտավները։

## Ծանոթագրություններ

## Աղբյուրներ
* Винный театр 
* Театр Вина и Крыма
* Театр вина и Крыма

Կատեգորիա:Յալթայի թանգարաններ
Կատեգորիա:2011 հիմնադրումներ Ռուսաստանում
Կատեգորիա:2011 հիմնադրված թանգարաններ
Կատեգորիա:Գինու թանգարաններ
Սարդանապալի մահը

**«Սարդանապալի մահը»** (), ֆրանսիացի նկարիչ Էժեն Դելակրուայի պատմական նկարներից։

## Պատմություն
Նկարն առաջին անգամ ցուցադրվել է 1827-1828 թվականներին՝ Լուվրի Սրահում և անմիջապես արժանացել է քննադատների բացասական արձագանքին։ Նրան քննադատել են հեռանկարչության մեջ հեղինակային սխալների և առաջին պլանում տիրող քաոսային վիճակի համար։ Դելակրուան մեղադրվել է նաև վավաշամոլության և դաժանության ըմբոշխման մեջ։ Սակայն նկարչին հաջողվել է փոխանցել տեղի ունեցող երևույթները կենդանի և վառ երանգներով, Դելակրուայի նպատակը հանդիսատեսին ցնցելն ու հուզելն է։

thumb|left|165px|Էտյուդ

## Նկարի սյուժե
Դելակրուան նկարի սյուժեն վերցրել է Ջորջ Գորդոն Բայրոնի «Սարդանապալ»  դրամայից, բայց որոշակի փոփոխություններով։ Նկարչի վրա ազդել է նաև Իսպանիայում և Մարոկկոյում երկարատև մնալը։

Ասորեստանի թագավորի մասին առասպելը հետևյալն է․ նա հայտնի անառակ է եղել, երկրի նկատմամբ նրա անտարբերությունը հանգեցրել է ապստամբության։ Խռովությունը կանխելու անհաջող փորձից հետո  Սարդանապալը որոշել է ինքնասպան լինել։ Նկարում պատկերված է այն պահը, երբ թագավորը հրամայում է սպանել նաև իր սիրելի ձիուն, շանն ու կանանց, ոչնչացնել իր բոլոր գանձերը։ Դելակրուան գրել է, որ Սարդանապալի կերպարը դաժան նախազգուշացում է նրանց համար, ով իր կյանքում առաքինության  չի ձգտում։

Չնայած թագավորի հուսահատ որոշմանը՝ նկարում նա պատկերված է թուլացած և վայելում է իր կողմից կազմակերպած գինարբուքը։ Հետևի պլանում պատկերված այրվող աշտարակը խորհրդանշում է Սարդանապալի անտարբերությունն իր մեռնող թագավորության նկատմամբ, իսկ կոտրված ժանիքներով փիղը՝ կորցրած  իշխանությունը։

thumb|right|250px|Էտյուդ

## Թեմա
Դելակրուան ինքն էլ ոգեշնչվել  էր  լորդ  Բայրոնի «Սարդանապալ» (1821) պիեսով, նրա կտավն, իր հերթին, ոգեշնչել է Հեկտոր Բերլիոզին՝ ստեղծելու  («Սարդանապալ», 1830) կանտատը, իսկ Ֆերենց Լիստը ստեղծել է  («Սարդանապալ», 1845—1852, ավարտված չէ) օպերան։

## Ծանոթագրություններ

## Գրականություն
* 
* 

## Արտաքին հղումներ
* «Սարդանապալի մահը»   delakrua.ru կայքում
* «Սարդանապալի մահը»  parismuseum.ru կայքում
* տվյալների բազայում|22747

Կատեգորիա:1827 նկարներ
Կատեգորիա:Էժեն Դելակրուայի նկարներ
Կատեգորիա:Լուվրի նկարներ
Կատեգորիա:Մերկ կանանց պատկերով նկարներ
Կատեգորիա:Նկարներ մահվան մասին
Բջնի (էտյուդ)

**Բջնի**, ՀԽՍՀ վաստակավոր նկարչուհի Արփենիկ Նալբանդյանի 1954 թվականին ստեղծած էտյուդը։ Գտնվում է Հայաստանի ազգային պատկերասրահում։

Էտյուդն ունի 49 սմ բարձրություն, 35 սմ լայնություն, նյութը՝ ստվարաթուղթ, յուղաներկ։

## Նկարագրություն
1950-ական թվականներից սկսած նկատելի բեկումը Արփենիկ Նալբանդյանի ստեղծագործության մեջ դրսևորվում է ոչ միայն գույնի օգտագործման, տարածական խնդիրներն ու պլեներային հարցերը լուծելիս, այլև այն նշանավորվում է նոր մոտեցմամբ, հատկապես թեմատիկ-կոմպոզիցիոն պատկերի կառուցման հարցերում։

Նկարչուհու ներկապնակի փոփոխությունը ամենից ավելի նկատելի է բնանկարում։ 1954 թվականին ստեղծած «Բջնի» էտյուդում հյութեղ գույներն, աստիճանաբար իրար հաջորդելով, հանգում են երկնի լազուր կապույտին՝ ստեղծելով անթերի հեռանկար և ավարտուն հորինվածք։ Աշխատանքի լուսառատությունն ու պարզությունը դիտողի մոտ զարթեցնում են հաճելի տրամադրություն։

## Ծանոթագրություններ

## Արտաքին հղումներ
* Արփենիկ Նալբանդյանի էջը Էդուարդ Իսաբեկյան կայքում
* «Բջնի» էտյուդը Հայաստանի ազգային պատկերասրահի կայքում

Կատեգորիա:1954 նկարներ
Կատեգորիա:Արփենիկ Նալբանդյանի նկարներ
Կատեգորիա:Կանայք կտավներում
Կատեգորիա:Հայաստանի ազգային պատկերասրահի նկարներ
Աննա Շխիյան

**Աննա Սեմյոնի Շխիյան** (), հայ բուսաբան-կարգաբան։ Կենսաբանական գիտությունների դոկտոր (1974): Նրա պատվին անվանվել  են մի քանի բույսեր:

## Կենսագրություն
Աննա Շխիյանը ծնվել է 1905 թվականի հուլիսի 9-ին, Թիֆլիսում, մանկավարժների ընտանիքում։ 1929 թվականին ավարտել է Թիֆլիսի պետական համալսարանը։

1929-1934 թվականներին ՀԽՍՀ-ում կազմակերպել է «Արզնի» առողջարանի տարածքի անտառապատման աշխատանքները։ 1934-1975 թվականներին աշխատել է ՎԽՍՀ ԳԱ Բուսաբանության ինստիտուտի բույսերի կարգաբանության բաժնում, 1975-1990 թվականներին՝ ՀԽՍՀ ԳԱ Բուսաբանության ինստիտուտի բույսերի կարգաբանության բաժնի ավագ գիտաշխատող։

Աշխատանքները վերաբերում են բարձրակարգ բույսերի կարգաբանությանը, նոր տաքսոնների հայտնաբերմանն ու նկարագրությանը։ Մասնակցել է «Վրաստանի ֆլորան» (1-ին և 2-րդ հրատարակություններ), «Վրաստանի բույսերի որոշիչ» և «Հայաստանի ֆլորան» գրքերի կազմմանը։

Մահացել է 1990 թվականի մայիսի 15-ին, Երևանում։

## Հիշատակ
Աննա Շխիյանի պատվին է անվանվել «Շխիյան» (Allium schchianiae) սոխը։

## Երկեր
* 
* 
* 
* Шхиян А. С., Нерсесян А. А. Род Muscari Mill., Гадючий лук, Мышиный гиацинт // Флора Армении = Հայաստանի Ֆլորան ։ в 11 т. / под ред. А. Л. Тахтаджяна. - Ruggell (Liechtenstein) : Gantner, 2001. - Т. 10 : Monocotyledones (исключая Poaceae) / отв. ред. тома Э. Ц. Габриэлян, М. Э. Оганесян. - С. 262-271. - 612 с. - ISBN 3-904144-16-2.
* Шхиян А. С., Нерсесян А. А. Род Bellevalia Lapeyr., Беллевалия // Флора Армении = Հայաստանի Ֆլորան ։ в 11 т. / под ред. А. Л. Тахтаджяна. - Ruggell (Liechtenstein) : Gantner, 2001. - Т. 10 : Monocotyledones (исключая Poaceae) / отв. ред. тома Э. Ц. Габриэлян, М. Э. Оганесян. - С. 271-279. - 612 с. - ISBN 3-904144-16-2.

## Ծանոթագրություններ

## Գրականություն
* Манденова, И. П. Памяти Анны Семеновны Шхиян. стр. 4-5.
* Оганезова, Г. Г. (1990) Анна Семеновна Шхиян (1905-1990). Հայաստանի կենսաբանական հանդես Biological Journal of Armenia Биологический журнал Армении, 43 (7). pp.&nbsp;628–629. ISSN 0366-5119.

Կատեգորիա:Թբիլիսիի պետական համալսարանի շրջանավարտներ
Կատեգորիա:Խորհրդահայեր
Կատեգորիա:Խորհրդային կին գիտնականներ
Կատեգորիա:Կենսաբանական գիտությունների դոկտորներ
Կատեգորիա:Հայ բուսաբաններ
Էմիլիա Կանյա

**Էմիլիա Կանյա** (, ), հունգարացի հեղինակ, որ իր մահվան պահին համարվել է «հունգարացի առաջին ֆեմինիստը»։ Նա գրում էր իր «Ընտանեկան շրջանակ» () շաբաթաթերթի համար, որը կանանց համար առաջին թերթն էր Հունգարիայում։

## Կյանք
Էմիլիա Կանյան ծնվել է 1830 թվականի նոյեմբերի 10-ին, Հունգարիայի Թագավորության մայրաքաղաք Բուդայում։ 1847 թվականին ամուսնացել է Գոթֆրիեդ Ֆելդինգերի հետ և տեղափոխվել է Տիմիշոարա (այժմ` Ռումինիայի կազմում), որտեղ նրանք հրատարակել են գերմանալեզու թերթ։ Ամուսնությունից 10 տարի անց նրանք բաժանվել են, և Էմիլիան 1860 թվականին ամուսնացել է լրագրող Մոր Սզեգֆիի հետ։ Նրա ամուսինը 1867-1847 թվականներին աշխատել է Առևտրի նախարարությունում։ Այնուհետև նա ստիպված էր աշխատանքի անցնել Լոսքում (այժմ` Սլովակիայի տարածքում), բայց Կանյան երեխաների հետ մնացել է Բուդապեշտում։ Երկու ամուսնություններից նա ութ երեխա ուներ։ Նա ֆինանսական դժվարություններ է ունեցել հետագա ամբողջ կյանքում։ 1881 թվականին տեղափոխվել է Հյուսիսային Հունգարիա, իսկ 1884 թվականի դեկտեմբերին` Ռիեկա (այժմ` Խորվաթիայի կազմում), որտեղ էլ ապրել է մինչև կյանքի վերջ, 1904 թվականի նոյեմբերի 10-ը։

## Գործունեություն
Կանյան իր առաջին ամուսնուն օգնել է հրատարակել *Euphrosine* թերթը, և այդ ժամանակամիջոցում իր հաստատած կապերն օգտակար են եղել նրան ապահարզանից հետո, երբ նա սկսել է գրել ու թարգմանել` օգտագործելով Էմիլիա գրչանունը։ Նա առաջին կինն էր Հունգարիայում, որ սկսել է թերթ հրատարակել, երբ 1860 թվականի հոկտեմբերին թույլտվություն է ստացել իշխանությունների կողմից` տպագրելով «Ընտանեկան շրջանակը»։ Բացի ամուսնու օգնությամբ թերթը խմբագրելը, նա նաև գրել է մի շարք հոդվածներ։ Թերթը կարճ պատմվածների, կենսագրությունների, նորությունների ու կենցաղային խորհուրդների խառնուրդ էր։ 1880 թվականին Կանյան ստիպված է եղել հրաժարվել թերթի տպագրությունից` բաժանորդներին կորցնելու պատճառով։ Նա այնուհետև դարձել է Կանանց ազգային առևտրային կազմակերպության () քարտուղար։

## Ծանոթագրություններ

## Նշումներ
*

Կատեգորիա:19-րդ դարի կին գրողներ
Կատեգորիա:Հունգարացի թարգմանիչներ
Կատեգորիա:Հունգարացի լրագրողներ
Կատեգորիա:Հունգարացի կին գրողներ
Կատեգորիա:Հունգարացի ֆեմինիստներ
Սիրքեջի

thumb|right|300px|Սիրքեջի երկաթուղային կայարան
**Սիրքեջի** (), արվարձան Ստամբուլի Ֆաթիհ շրջանի Էմինյոնյու թաղամասում։ Արվարձանը գտնվում է քաղաքի եվրոպական հատվածում։ Արվարձանի ափերը հյուսիսում ողողում են Ոսկեղջյուրի ջրերը, արևմուտքում սահմանակից է Բահչեքափը թաղամասին, արևելքում՝ Թոփքափը ամրոցի հարակից տարածքներին, իսկ հարավում՝ Չաղալօղլու թաղամասին։ Սիրքեջիում է գտնվում համանուն կայարանը, երբեմնի Արևելյան ճեպընթացի կայարաններից մեկը, որն իրար էր կապում Եվրոպան և Միջին Արևելքը։

Արվարձան-թաղամասում հիմնականում առկա են առևտրային և տուրիստական հաստատություններ։ Այստեղ գործում են փոքր խանութներ, արհեստանոցներ, փոքր հյուրանոցներ, թուրքական ավանդական ռեստորաններ, թուրքալեզու ու օտարալեզու գրախանութներ և զբոսաշրջային գրասենյակներ։

Բյուզանդական ժամանակաշրջանում այս տարածքը կոչվել է «Ֆոսֆորիոն» ()։

## Տրանսպորտ
Լինելով Արևելյան ճեպընթացի հիմնական կայարաններից մեկը՝ Սիրքեջին մնում է Ստամբուլի տրանսպորտային գլխավոր հանգույցներից մեկը, որն իրար է միավորում քաղաքի տրամվայի, երկաթուղային և ջրային տրանսպորտի ցանցերը։ Թուրքական երկաթուղու Սիրքեջի կայարանը համարվում է քաղաքի եվրոպական հատվածի տրանսպորտային գլխավոր կետը, որն ապահովում է ծովային երկու խոշոր ուղղություններ հունական Սալոնիկ և ռումինական Բուխարեստ։ Բացի այդ, համարվում է Հալքալը վերգետնյա երկաթուղային համակարգի կայարաններից մեկը, որն անցնում է Մարմարա ծովի ափով։ Բոսֆորի նեղուցի տակով կառուցված Մարմարայ երկաթուղային թունելը, որն իրար է կապում քաղաքի եվրոպական և ասիական տրանսպորտային ցանցերը, նույնպես սպասարկում է Սիրքեջի արվարձանը։


File:Sirkeci metro station 5311.jpg|thumb|Սիրքեջիի Մարմարայ կայարանի սրահներից մեկը
File:Sirkeci metro station 5312.jpg|thumb|Սիրքեջիի Մարմարայ կայարանի սրահներից մեկը
File:Sirkeci metro station 6322.jpg|thumb|Սիրքեջիի Մարմարայ կայարանի սրահներից մեկը
File:Sirkeci metro station 6323.jpg|thumb|Սիրքեջիի Մարմարայ կայարանի սրահներից մեկը
File:Sirkeci metro station 6326.jpg|thumb|Սիրքեջիի Մարմարայ կայարանի սրահներից մեկը
File:Ancient boat on exhibit at Yenikapı Transfer Center.jpg|thumb|Նավ Սիրքեջիի Մարմարայ կայարանի սրահներից մեկում


## Կեցություն
Թաղամասում բազմաթիվ հյուրանոցների բացումից հետո, Սիրքեջին դարձել է պատմական Սարայբուրնու թաղամասի զբոսաշրջային կարևոր կենտրոններից մեկը։ Գտնվելով Բեյօղլու թաղամասի և Սուլթանահմեդի միջև՝ Սիրքեջին ապահովում է քաղաքի զբոսաշրջիկների կեցության հարցը։

## Ծանոթագրություններ

Կատեգորիա:Ոսկեղջյուր
Կատեգորիա:Ստամբուլի թաղամասեր
Կատեգորիա:Ֆաթիհ
Գորիսեցի կին (Գորիսեցի Օվսաննա մայրիկը, նկար)

**«Գորիսեցի կին (Գորիսեցի Օվսաննա մայրիկը)»**, ՀԽՍՀ վաստակավոր նկարիչ Արփենիկ Նալբանդյանի 1962 թվականին ստեղծած կտավը, որը գտնվում է Հայաստանի ազգային պատկերասրահում։

## Պատմություն
Արփենիկ Նալբանդյանի արվեստը բազմաժանր է, սակայն առանձնահատուկ է նկարչուհու վերաբերմունքը հատկապես կոմպոզիցիոն ֆիգուրատիվ ժանրին։ Այդ աշխատանքները հագեցած են խոր բովանդակությամբ, գեղանկարչորեն ավելի գունեղ ու բազմազան են։

1962 թվականին Արփենիկ Նալբանդյանը, լինելով Զանգեզուրում, պատկերել է գորիսեցի մի կնոջ` Օվսաննա մայրիկին։ Կտավում պատկերված է կոնկրետ անձնավորություն, սակայն այն ներկայացնում է զանգեզուրցի կանանց հավաքական կերպար։

## Նկարագրություն
Արփենիկ Նալբանդյանը տարեց կնոջ խորաթափանց հայացքում ներկայացնում է նրա տարիների ընթացքում կուտակված կյանքի փորձը, աշխատավորուհուն բնորոշ հաստատակամությունն ու կենսախնդությունը։ Նկարչուհին կնոջը պատկերել է կապտականաչավուն ֆոնի վրա՝ բազմագույն զգեստով։

## Տվյալներ
Կտավը գտնվում է Հայաստանի ազգային պատկերասրահում։ Նյութը՝ կտավ, յուղաներկ, չափերը՝ 88.5 x 63.5 սմ :

## Տես նաև
* Հայաստանի ազգային պատկերասրահ

## Գրականություն
* Հայաստանի պետական պատկերասրահ – կատալոգ, Ե., 1965, էջ 137
* Արփենիկ Նալբանդյան – բուկլետ, Հայաստանի պետական պատկերասրահ, Ե., 1974
* Հայաստանի ազգային պատկերասրահ – ալբոմ, հայ., անգլ., ֆրանս., Մարսել, 1992, էջ 138
* Արփենիկ Նալբանդյան 100 (Հեղինակ` Հ Բադալյան) – կատալոգ, Ե., 2016

## Ծանոթագրություններ

## Արտաքին հղումներ
* Արփենիկ Նալբանդյանի էջը Էդուարդ Իսաբեկյան կայքում 
* «Գորիսեցի կին (Գորիսեցի Օվսաննա մայրիկը)» կտավը Հայաստանի ազգային պատկերասրահի կայքում

Կատեգորիա:1962 նկարներ
Կատեգորիա:Կանայք կտավներում
Կատեգորիա:Հայաստանի ազգային պատկերասրահի նկարներ
Երրորդ փորոք

մինի|աջից|Ուղեղի փորոքային համակարգը։ Երրորդ փորոքը պատկերված է կարմիրով։
**Երրորդ փորոքը** կաթնասունների ուղեղի խոռոչներից մեկն է, որը լցված է ուղեղ-ողնուղեղային հեղուկող և հաղորդակցվում է այլ խոռոչների հետ։ Այն կազմում է երկու տեսաթմբերի միջև ընկած տարածությունը և լցված է ուղեղ-ողնուղեղային հեղուկով։

Այն գտնվում է մեջտեղում՝ ձախ և աջ կողմնային փորոքների միջև։ Երրորդ փորոքի միջով անցնում է միջտեսաթմբային կպուկը, որը պարունակում է երկու տեսաթմբերը իրար միացնող նեյրոններ և աքսոններ։

## Կառուցվածք

Երրորդ փորոքը նեղ, կողմնայնորեն լայնացած, ուղղանկյան տեսք ունեցող հատված է, որը լցված է ուղեղ-ողնուղեղային հեղուկով և պատված է էպենդիմայով։ Վերին առաջային անկյան մոտ այն միանում է կողմնային փորոքներին Մոնրոյան անցքով, իսկ հետին՝ պոչային անկյան մոտ վերածվում է ուղեղի ջրածորանի (Սիլվյան ջրածորան)։
## Ծանոթագրություններ

Կատեգորիա:Գլխուղեղ
Կատեգորիա:Կենտրոնական նյարդային համակարգ
Կատեգորիա:Նեյրոկենսաբանություն
Կարմիր գլխարկով աղջիկը (նկար)

**Կարմիր գլխարկով աղջիկը**, ՀԽՍՀ վաստակավոր նկարչուհի Արփենիկ Նալբանդյանի 1942 թվականին ստեղծած կտավը։ Նկարում պատկերված է Լավինիա Բաժբեուկ-Մելիքյանի դիմանկարը։ Գտնվում է Հայաստանի ազգային պատկերասրահում։

Կտավն ունի 56 սմ բարձրություն, 45.5 սմ լայնություն, նյութը՝ կտավ, յուղաներկ։

## Նկարագրություն
Ինչպես ցանկացած արվեստագետ, Արփենիկ Նալբանդյանը նույնպես ունի իր նախասիրած թեման. նա առանձին հաճույքով և ոգևորությամբ է աշխատել կնոջ կերպարի վրա, ներկայացրել է նրա երիտասարդությունն ու գեղեցկությունը։

Նկարչուհու գլուխգործոցներից կարելի է համարել ընկերուհու` Լավինիա Բաժբեուկ-Մելիքյանի դիմանկարը։ Ժպտուն հայացքով, ձեռքի կոկետ շարժումով և գլխի կիսաթեք դիրքով երիտասարդ կնոջ կերպարը անմիջական կապ է ստեղծում դիտողի հետ։

Կտավում գերիշխում են կարմիրը, սևը, սպիտակը և դեղինը, որոնք առանձնահատուկ հագեցվածությամբ են օժտում նկարը, այն դարձնում ծանրակշիռ և ջերմացնում նրա մթնոլորտը։

## Ծանոթագրություններ

## Արտաքին հղումներ
* Արփենիկ Նալբանդյանի էջը Էդուարդ Իսաբեկյան կայքում 
* «Կարմիր գլխարկով աղջիկը» կտավը Հայաստանի ազգային պատկերասրահի կայքում 

Կատեգորիա:1942 նկարներ
Կատեգորիա:Արփենիկ Նալբանդյանի նկարներ
Կատեգորիա:Կանայք կտավներում
Կատեգորիա:Հայաստանի ազգային պատկերասրահի նկարներ
Sverigetopplistan

**Sverigetopplistan** (, թարգմանաբար "Շվեդական թոփ ցանկ"), շվեդական ազգային չարթ է, որը նախկինում անվանվում էր **Topplistan** (1975–1997) և **Hitlistan** (1998–2007), այժմյան անվանումը օգտագործվում է 2007 թվականի հոկտեմբերից։ Չարթը հիմնվում է Շվեդական ձայնագրողների արդյունաբերության միության (շվեդերեն՝ Grammofonleverantörernas förening) անդամների վաճառքների տվյալների վրա։ Մինչ Topplistan-ը, Շվեդիայում երաժշտական արտադրանքի վաճառքները գրանցվում էին **Kvällstoppen**-ի կողմից, որի շաբաթական չարթը ալբոմների և սինգլների ցանկ էր։

## Տես նաև
* DigiListan - *Պաշտոնական շվեդական ներբեռնումների չարթ*

## Ծանոթագրություններ

## Արտաքին հղումներ
*Sverigetopplistan 
*Շվեդական չարթերի կայք (պարունակում է նաև արխիվներ)

Կատեգորիա:Հիթ-շքերթներ
Կատեգորիա:Շվեդիայի երաժշտություն
Կատեգորիա:Շվեդիայի մշակույթ
Հետաքրքրասերները (նկար)

**Հետաքրքրասերները**, ՀԽՍՀ վաստակավոր նկարչուհի Արփենիկ Նալբանդյանի 1955 թվականին ստեղծած կտավը։ Նկարի էսքիզը գտնվում է Հայաստանի ազգային պատկերասրահում։

Ցուցադրվել է Մոսկվայում, մեծ Հոկտեմբերի 40-ամյակի առթիվ կազմակերպված ցուցահանդեսում։

Կտավն ունի 210 սմ բարձրություն, 130 սմ լայնություն, նյութը՝ կտավ, յուղաներկ։

## Նկարագրություն
Արփենիկ Նալբանդյանին առանձնապես հուզել և հետաքրքրել է մանուկների աշխարհը, որը նրան հարուստ նյութ է տվել իր կտավների համար։ Այդ շարքից է 1955 թվականի «Հետաքրքրասերները» կտավը։

Աշխատանքի անվանման մասին Արտաշես Քալանթարյանն ասել է.

## Ծանոթագրություններ

## Արտաքին հղումներ
* Արփենիկ Նալբանդյանի էջը Էդուարդ Իսաբեկյան կայքում
* «Հետաքրքրասերները» կտավի էսքիզը Հայաստանի ազգային պատկերասրահի կայքում 

Կատեգորիա:1955 նկարներ
Կատեգորիա:Արփենիկ Նալբանդյանի նկարներ
Կատեգորիա:Կանայք կտավներում
Կատեգորիա:Հայաստանի ազգային պատկերասրահի նկարներ
Ռոսալիա Արտեագա

**Ռոսալիա Արտեագա** (, ), էկվադորցի քաղաքական գործիչ։ Երկու օր (1997 թվականի փետրվարի 9-11) եղել է Էկվադորի նախագահ։ Մինչ այդ (1996) և հետագայում (մինչև 1998)՝ Էկվադորի փոխնախագահ։

## Կենսագրություն
Մեծ քաղաքականություն է եկել՝ որպես տեղի պատգամավոր Սոցիալ-քրիստոնեական կուսակցությունից, իր հայրենի Կուենկում 1986 թվականին։ 1992 թվականին՝ պահպանողական Սիքստո Դյուրան Բալյենի նախագահ ընտրվելուց հետո, Ռոսալիա Արտեագան նշանակվել է կրթության նախարար, սակայն թողել է իր պաշտոնը՝ ի նշան կառավարության կողմից պետական դպրոցներում կրոնական ուսուցման մասին օրենքի առաջխաղացման դեմ բողոքի։

Ստեղծել է ձախ կենտրոնամետ անկախ շարժում հանուն իրական հանրապետության և դարձել է փոխնախագահ նախագահ-պոպուլիստ Աբդալա Բուկարամի հետ տանդեմում։ Սակայն նրա հետ էլ էական շփումներ ու հակասություններ են առաջացել։ 1997 թվականի փետրվարի 6-ին Բուկարամը իմպիչմենտի ենթարկվեց՝ «երկիրը կառավարելու մտավոր անկարողության համար» ձևակերպմամբ։ Այս իրադարձությունը հայտնի դարձավ որպես «երեք նախագահների գիշեր», քանի որ և՛ Արտեագան, և՛ Բուկարամը, և՛ Ազգային կոնգրեսի խոսնակ Ֆաբիան Ալարկոնն իրենց համարում էին Էկվադորի լեգիտիմ ղեկավարներ, սակայն Սահմանադրության համաձայն՝ այդպիսին էր միայն Արտեագան, որը հաստատվել էր փետրվարի 9-ին՝ Ալարկոնի հրաժարականից հետո։ Սակայն արդեն 1997 թվականի փետրվարի 11-ին ԱՄՆ Կոնգրեսի և բանակի աջակցությամբ նախագահ էր հայտարարվել Ֆաբիան Ալարկոնը։ Հրաժարական է տվել 1998 թվականի մարտին։ Արտեագան մասնակցել է 1998 թվականի նախագահական ընտրություններին, սակայն պարտվել է՝ հավաքելով ձայների 3 տոկոսը և հեռացել քաղաքականությունից։

«Բրիտանիկա» հանրագիտարանի խմբագրական խորհրդի անդամ։

Չորս երեխաների մայր է։ Երեխաներից երկրորդը մահացել է Դաունի համախտանիշի բարդություններից (նրա գրքերից մեկը նվիրված է մահացած որդուն)։

## Ծանոթագրություններ

Կատեգորիա:20-րդ դարի կին քաղաքական գործիչներ
Կատեգորիա:20-րդ դարի քաղաքական գործիչներ
Կատեգորիա:Էկվադորի նախագահներ
Կատեգորիա:Էկվադորի փոխնախագահներ
Կատեգորիա:Էկվադորի քաղաքական գործիչներ
Կատեգորիա:Պետության կին ղեկավարներ
Թումասյան

**Թումասյան** հայակակն ազգանուն։ Թումասյան ազգանունը կրողներ՝

**Ա**

**Ալեքսանդր Թումասյան**
 
** Ալեքսանդր Ալեքսանդրի Թումասյան (ծնված՝ 1992), հայ և ռուս ֆուտբոլիստ, Հայաստանի ազգային հավաքականի խաղացող։ Դենիս Թումասյանի եղբայրը։
** Ալեքսանդր Սերգեյի Թումասյան (ծնված՝ 1955), ռուս ֆուտբոլային մարզիչ։ Ֆուտբոլիստներ Ալեքսանդր Թումասյանի, Դենիս Թումասյանի, Սերգեյ Թումասյանի հայրը։
* Արթուր Լվովիչ Թումասյան (1974-2006), շոու բիզնեսի ռուս գործիչ, սցենարիստ։

**Բ**
* Բենիամին Հակոբի Թումասյան (ծնված՝ 1925), խորհրդային էլեկտրատեխնիկ, Սոցիալիստական աշխատանքի հերոս (1986)։

**Դ**
* Դենիս Ալեքսանդրի Թումասյան (ծնված՝ 1985), ռուս ֆուտբոլիստ։ Ալեքսանդր Սերգեյի Թումասյանի որդին Է։

**Ս**
* Սերգեյ Ալեքսանդրի Թումասյան (ծնված՝ 1990), ռուս ֆուտբոլիստ։ Դենիս Թումասյանի եղբայրը։

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Ֆոնոգրամաների արտադրողների բրիտանական միություն

**Ֆոնոգրամաների արտադրողների բրիտանական միություն** *()*, կազմակերպություն, որը ներկայացնում է երաժշտության ձայնագրող ընկերությունների շահերը Մեծ Բրիտանիայում։

Միության կազմի մեջ են մտնում ավելին քան 400 ձայնագրող կազմակերպություններ, այդ թվում և Warner Music Group, EMI, Sony Music Entertainment և Universal Music Group:

Սկսած 1977 թվականից, BPI-ը MastedCard-ի հետ համատեղ ամեն տարի շնորհում է Brit Awards մրցանակը, իսկ 1992 թվականից Hyundai-ի հետ համատեղ և Mercury Prize մրցանակը։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Հիթ-շքերթներ
Կատեգորիա:Մեծ Բրիտանիայի մշակույթ
Կատեգորիա:Մեծ Բրիտանիայի երաժշտություն
Ինքնանկար (Արփենիկ Նալբանդյան)

**Ինքնանկար**, ՀԽՍՀ վաստակավոր նկարչուհի Արփենիկ Նալբանդյանի 1957 թվականին ստեղծած կտավը, որտեղ նկարչուհին պատկերել է իր ներաշխարհը։ Նկարը գտնվում է Իսաբեկյան ընտանիքի հավաքածուում։

Կտավն ունի 42 սմ բարձրություն, 54 սմ լայնություն, նյութը՝ կտավ, յուղաներկ։

## Նկարագրություն
Իր ինքնանկարը Արփենիկ Նալբանդյանը ստեղծել է 1957 թվականին։ Կտավը ստեղծված է վարպետորեն, վրձնի համարձակ հարվածներով։ Այն լի է գույներով և ինտենսիվ համադրություններով։ «Ինքնանկարը» Արփենիկ Նալբանդյանի դիմանկարային շարքում առանձնակի տեղ է գրավում, քանի որ նկարչուհին ներկայանում է իր ողջ էությամբ` հայացքի սևեռուն խորաթափանցությամբ, խիզախելու վճռականությամբ ու սկզբունքին հավատարիմ լինելու կատարելիությամբ։ Կտավում չկան գունային կեղծ պայմանականություններ։ Նկարչուհին ներկայացրել է խոհերով, երազներով ու երազանքներով ապրող կնոջ անհանգիստ կերպարը։ Սա Նալբանդյանի վերջին ինքնանկարն է։ Թեև նկարչուհին կանխագուշակել է մոտալուտ ավարտը, կտավը զերծ է պեսիմիզմից։

## Ծանոթագրություններ

## Արտաքին հղումներ
* Արփենիկ Նալբանդյանի էջը Էդուարդ Իսաբեկյան կայքում

Կատեգորիա:1957 նկարներ
Կատեգորիա:Արփենիկ Նալբանդյանի նկարներ
Կատեգորիա:Կանայք կտավներում
Խնձորեսկ. էտյուդ (նկար, Արփենիկ Նալբանդյան)

**«Խնձորեսկ. էտյուդ (նկար, Արփենիկ Նալբանդյան)»**, ՀԽՍՀ վաստակավոր նկարիչ Արփենիկ Նալբանդյանի 1962 թվականին ստեղծած կտավը, որը գտնվում է Հայաստանի ազգային պատկերասրահում։

## Պատմություն
Արփենիկ Նալբանդյանի ստեղծագործության վերջին շրջանին է պատկանում Խնձորեսկում կատարած մի էտյուդ, որը գունային հարաբերությունների ճշտությամբ, տոնային նուրբ երանգավորմամբ, անմիջականությամբ, վրձնահարվածի ակնթարթային ուժով բացառիկ է նկարչուհու աշխատանքների մեջ։ Այս կտավը տիպական հայկական գյուղի նկարագիր է։ Չնայած այն կրում է գեղանկարչական ճեպանկարի բնույթ, սակայն ավելի ավարտուն է, քան կարող էր լինել երկարատև աշխատանքից հետո։ Այն հագեցած է գույնի շռայլումով և ամփոփում է հեղինակի` բնությունից ստացած վառ տպավորությունը։

## Նկարագրություն
Արփենիկ Նալբանդյանը նկարը պատկերել է կտավի վրա, յուղաներկով, նկարի չափսերն են՝ 50x34.5 սմ, նյութը՝ ստվարաթուղթ։

## Տես նաև
* Հայաստանի ազգային պատկերասրահ

## Ծանոթագրություններ

## Արտաքին հղումներ
* Արփենիկ Նալբանդյանի էջը Էդուարդ Իսաբեկյան կայքում
* «Խնձորեսկ. էտյուդ (նկար, Արփենիկ Նալբանդյան)» կտավը Հայաստանի ազգային պատկերասրահի կայքում 

Կատեգորիա:1962 նկարներ
Կատեգորիա:Կանայք կտավներում
Կատեգորիա:Հայաստանի ազգային պատկերասրահի նկարներ
Խնձորեսկ (նկար, Արփենիկ Նալբանդյան)

**Խնձորեսկ**, ՀԽՍՀ վաստակավոր նկարչուհի Արփենիկ Նալբանդյանի 1962 թվականին ստեղծած կտավները։ Նույն թվականին նկարչուհին վրձնել է Խնձորեսկի երկու բնանկար։

Կտավներից մեկն ունի 100 սմ բարձրություն, 69.5 սմ լայնություն և գտնվում է Հայաստանի ազգային պատկերասրահի Ալավերդու մասնաճյուղում, մյուսը՝ 80 սմ բարձրություն, 70 սմ լայնություն և գտնվում է Հայաստանի ազգային պատկերասրահի ֆոնդապահոցում։ Գեղանկարների նյութը՝ կտավ, յուղաներկ։

## Նկարագրություն
1962 թվականին վրձնած «Խնձորեսկ» բնանկարի երկու տարբերակները պատկանում են Արփենիկ Նալբանդյանի ստեղծագործական կյանքի երրորդ շրջանին, որոնք յուրահատուկ են նկարչուհու գունանկարչական գործերում իրենց կատարման թարմությամբ, գրավչությամբ, գունային հարստությամբ։

Այստեղ փոխվել է  նկարչուհու երանգապնակի գունային նկարագիրը, պայծառացել է, դարձել է ավելի հնչեղ, երանգներով հարուստ, գունային հարաբերություններով ավելի խիզախ ու համարձակ։ Այս աշխատանքները հայ բնանկարչության լավագույն գործերից են, համարվում են գեղանկարչական գողտրիկ պոեմներ` նվիրված Խնձորեսկին։

## Ծանոթագրություններ

## Արտաքին հղումներ
* Արփենիկ Նալբանդյանի էջը Էդուարդ Իսաբեկյան կայքում
* Արփենիկ Նալբանդյանի էջը Էդուարդ Իսաբեկյան կայքում
* «Խնձորեսկ» կտավը Հայաստանի ազգային պատկերասրահի կայքում 
* «Խնձորեսկ» կտավը Հայաստանի ազգային պատկերասրահի կայքում 

Կատեգորիա:1962 նկարներ
Կատեգորիա:Արփենիկ Նալբանդյանի նկարներ
Կատեգորիա:Կանայք կտավներում
Կատեգորիա:Հայաստանի ազգային պատկերասրահի նկարներ
Bury a Friend

**«Bury a Friend»** (ամբողջությամբ փոքրատառերով, անգլ․-ից՝ «թաղել ընկերոջը»), ամերիկացի երգչուհի Բիլլի Այլիշի երգը։ Այն թողարկվել է 2019 թվականի հունվարի 30-ին՝ «Darkroom» և «Interscope Records» լեյբլների միջոցով։ Երգն Այլիշի դեբյուտային «When We All Fall Asleep, Where Do We Go?» ալբոմի երրորդ սինգլն է։ Տեսահոլովակը, որի ռեժիսորը Մայքլ Չեյվսն է, թողարկվել է երգի հետ միասին։

## Երգի մասին
Այլիշը «Bury a Friend»-ը համարում է իր անդրանիկ ալբոմի գլխավոր ստեղծագործությունը` հայտարարելով, որ «ամբողջ ալբոմը միանգամից ծնվեց իր մտքում, երբ երգն արդեն ստեղծվել էր», հավելում է, որ «իսկույն հասկացավ` ինչի մասին պետք է լինի ալբոմը, ինչ տեսարաններ պետք է լինեն։ Երգը հասկացրեց ամբողջ ալբոմի էությունը»։

Տեսահոլովակում երևում է նաև բրիտանացի ռեփեր «Crooks»-ը։ Այլիշը բացահայտել է արտիստին սոցիալական ցանցերում. «Crooks»-ը ժամանակ առ ժամանակ նկարներ էր հրապարակում «Where's Billie at?» (Որտե՞ղ է Բիլին) վերնագրով և Ինստագրամ կայքում անընդհատ մեկնաբանություններ թողնում Այլիշի նկարների տակ` ստիպելով Բիլլիին մտածել. «Ո՞վ է այս երեխան»։ Աղջիկը որոշում է ընկերանալ նրա հետ և հասկանում, որ նա զվարճալի ու սրամիտ է, ինչից հետո նրանք դառնում են լավագույն ընկերներ։

## Ստեղծագործություն
«Bury a Friend»-ը նկարագրվում է որպես մինիմալիստ էլեկտրոնիկա և արդյունաբերական երգ։ Ըստ երաժշտության նոտաների, որոնք հրապարակված են «Universal Music Publishing»-ի GroupMusicnotes.com կայքում, «Bury a Friend»-ը «բավականին արագ» տեմպով՝ 120 հարված՝ մեկ րոպեում երգ է։ Երգը գրված է սոլ մինորում, որի ընթացքում Այլիշի ձայնը տատանվում է F#3 և B♭4 նոտաներում։ Երգը սկսվում է «Crooks»-ի ձայնով, որը, մինչև Այլիշի երգելը, ասում է «Բիլի», աղջկա ձայնը փոփոխված է Վոկոդերով, ամբողջ ընթացքում լսվում է ամուր և չփոփոխվող բիթ, որը հիշեցնում է Քանյե Ուեսթի «Black Skinhead» (2013) երգը, վոկալային առումով այն նման է «The Doors»-ի «People Are Strange» երգին։ «Երգիչը» Այլիշի մահճակալի ներքևում ապրող հրեշն է, որը կարողանում է շարժվել և զգալ։

## Թողարկում
2019 թվականի հունվարի 19-ին Այլիշը պաշտոնապես հայտարարեց, որ իր դեբյուտային ալբոմը կոչվում է *[[When We All Fall Asleep, Where Do We Go?]]*, նա նաև հավելեց, որ հաջորդ օրը թողարկվելու է իր սինգլը՝ խաղաղօվկիանոսյան ժամային գոտիով առավոտյան ժամը 9-ին։ Մի փոքր ուշ նա հրապարակեց 16 վայրկյան տևողությամբ թիզեր, որի ընթացքում գողացված Բիլիի գլուխը այս ու այն կողմ էին հրում ձեռնոցավոր ձեռքերը։ Հրապարակվելուց հետո այն Զեյն Լոուի Beats 1 շոուում դարձավ ռեկորդակիր՝ որպես օրվա ձայնագրություն։ Այլիշը ելույթ է ունեցել BBC Radio 1 ռադիոյի Էնի Մեքի Future Sounds շոուի եթերում, որտեղ նրանք նաև քննարկել են երգը, վերջինս համարվել է Մեքի օրվա լավագույն ձայնագրություն։ Այն 2019 թվականի փետրվարի 19-ին հեռարձակվել է ալտերնատիվ ռադիոյով։

## Անձնակազմ
Տվյալները վերցված են Tidal ծառայությունից։

* Բիլի Այլիշ` երգահան, վոկալիստ
* Ֆինիս Օ'Քոնել` երգահան, պրոդյուսեր
* Ռոբ Կինելսկի` միքսինգ
* Ջոն Գրինհեմ` ինժեներ

## Հիթ-շքերթներ

## Հավաստագրում

## Ծանոթագրություններ

## Արտաքին հղումներ
* 
* 

Կատեգորիա:2019 երգեր
Կատեգորիա:2019 սինգլներ
Կատեգորիա:Բիլլի Այլիշի գրած երգեր
Կատեգորիա:Բիլլի Այլիշի երգեր
Կատեգորիա:Ֆինիս Օ'Քոնելի գրած երգեր
Կատեգորիա:Ֆինիս Օ'Քոնելի պրոդյուսերավորած երգեր
Երաժշտության ձայնագրման ընկերությունների ավստրալիական միություն

**Երաժշտության ձայնագրման ընկերությունների ավստրալիական միություն** *()*, երաժշտության ձայնագրող ընկերությունների շահերը ներկայացնող միություն Ավստրալիայում։ Հիմնվել է 1983 թվականին։ Ներառված է միջազգային չարթ-կազմակերպությունների ցանկում, որոնք ընդունվել են Ֆոնոգրամմաների արտադրողների միջազգային դաշնության կողմից։

## Պատմություն
*ARIA*-ն ստեղծվել է 1983 թվականին վեց հիմնական ձայնագրող կազմակերպությունների կողմից՝ *«[[EMI]]»*, *«[[Festival]]»*, *«[[CBS]]»*, *«[[RCA]]»*, *«[[WEA]]»*, ավելի վաղ գոյություն ունեցող *«Ավստրալիական ձայնագրման ֆիրմաների միության»* (AARM) փոխարեն, որը իր հերթին հիմնվել էր 1956 թվականին։

Այս միության կազմի մեջ են մտնում ավելին քան հարյուր ձայնագրող կազմակերպություններ։ Միությունը ղեկավարում է տնօրենների խորհուրդը, որի կազմի մեջ են մտնում որոշ լեյբլների տնօրեններ։

## Ծանոթագրություններ

## Արտաքին հղումներ
*ARIA-ի կայքը 

Կատեգորիա:Ավստրալիայի երաժշտություն
Կատեգորիա:Ընկերություններ այբբենական կարգով
Կատեգորիա:Հիթ-շքերթներ
Սիբիլլա Ալերամո

**Սիբիլլա Ալերամո** (, ), իտալացի գրող և ֆեմինիստ, Վիարեջո մրցանակի դափնեկիր։ Առավել հայտնի է 19-րդ դարի վերջին իտալացի կնոջ կյանքի մասին իր ինքնակենսագրական աշխատանքով։

## Կենսագրություն
Սիբիլլա Ալերամոն ծնվել է Ալեսանդրիա գավառում և ի ծնե՝ Ռինա Ֆաչչո (): 16 տարեկանում նա ստիպված էր հեռանալ դպրոցից և ամուսնանալ մի տղամարդու հետ, որը բռնաբարել էր նրան։ 1901 թվականին Ալերամոն որոշում կայացրեց լքել ամուսնուն և իր որդուն և տեղափոխվել Հռոմ, ինչը հետագայում նկարագրեց իր գրքում։ Հռոմում նա գտնվում էր քաղաքական և գեղարվեստական միջավայրում, գրելով ֆեմինիստական և հոմոսեքսուալ թեմաներով աշխատություններ։ Ալերամոն մասնակցություն էր ունենում Հռոմի շրջանում ժողովրդական դպրոցների ստեղծմանը։ Նամակագրական կապ ուներ Մ. Գորկու և Մ. Ֆ. Ադրեևայի, որոնց հետ նա ծանոթացել էր 1912 թվականին Սորրենտոյում։ Ծանոթ էր Վյաչեսլավ Իվանովի հետ։ Մտերիմ էր բժիշկ, գրող և թարգմանիչ Օլգա Սինյորելլի (Ռասնեվիչ) (Olga Signorelli) հետ։ 1908 թվականին կանանց հերթական հավաքներից մեկի ժամանակ Ալերամոն հանդիպեց Կորդուլա Լինա Պոլետտիին և նրանց լեսբիական կապը, որը տևեց մեկ տարի, հիմք հանդիսացավ Ալերամոյի «Անցում» ( ) նոր վեպի համար։ Ալերամոյի և Պոլետտի անձնական նամակագրությունն ավելի ուշ հետաքրքրության առարկա դարձավ հետազոտողների համար, քանի որ երկուսն էլ անկանխակալ կարծիք էին արտահայտում հոմոսեքսուալ հարաբերությունների մասին։ Ավելի ուշ նա "Իտալիա-ԽՍՀՄ" կազմակերպության ակտիվ անդամ էր։ 1952 թվականին այցելեց ԽՍՀՄ։

Արդյունքում Սիբիլլա Ալերամոն դարձավ ամենաականավոր իտալացի ֆեմինիստուհիներից մեկը։ Տարեց հասակում նա ճանապարհորդում էր Եվրոպայում, Երկրորդ Համաշխարհային պատերազմից հետո դարձավ Իտալիայի կոմունիստական կուսակցության անդամ։ Վախճանվեց 83 տարեկան հասակում՝ Հռոմում՝ երկարատև հիվանդությունից հետո։

## Կերպարը ֆիլմում
2002 թվականին ռեժիսոր Միքելե Պլաչիդոն նկարահանեց «Un viaggio chiamato amore» ֆիլմը, որտեղ նկարագրվում է Ալերամոյի և Դինո Կամպանոյի սիրավեպը։

## Մատենագիտություն

## Ծանոթագրություններ

## Գրականություն
* Потапова З.М. Прогрессивная литература  Италии. В сб. Прогрессивная литература  стран капитализма в борьбе за мир. М., 1952.
* Письмо М. Ф. Андреевой — Сибилле Алерамо  (7 октября 1912, Капри) в сб. «Архив А. М. Горького», т. VIII, стр. 248.
* Pier Luigi Cavalieri, Sibilla Aleramo, Gli anni di “Una donna”. Porto Civitanova 1888-1902, Ancona, Affinità Elettive, 2011 ISBN 978-88-7326-184-1
* 
* Pickering-lazzi, Robin (1995). Mothers of Invention: Women, Italian Fascism, and Culture. Minneapolis: University of Minnesota Press. pp.&nbsp;137–165.
* Matilde Angelone, L'apprendistato letterario di Sibilla Aleramo con novelle inedite, Liguori, 1987. ISBN 88-207-1565-1
* René de Ceccatty, Sibilla: vita artistica e amorosa di Sibilla Aleramo, Milano, Mondadori, 1992

## Արտաքին հղումներ
* Սիբիլլա Ալերամոյի հակիրճ կենսագրությունը
* Ալերամոյի աշխատությունները  «Գուտենբերգ» նախագծի կայքում

Կատեգորիա:20-րդ դարի կին գրողներ
Կատեգորիա:Գրական կեղծանուններով հայտնի հեղինակներ
Կատեգորիա:Իտալացի բանաստեղծուհիներ
Կատեգորիա:Իտալացի կին գրողներ
Կատեգորիա:Իտալացի կին վիպասաններ
Կատեգորիա:Իտալացի ֆեմինիստներ
Կատեգորիա:Լեսբուհի գրողներ
Կատեգորիա:Սոցիալիստ ֆեմինիստներ
Սյուզաննա Անյելլի

**Սյուզաննա Անյելլի** (), իտալացի քաղաքական գործիչ, Իտալիայի Արտաքին գործերի նախկին նախարար (1995-1996), առաջին կինն այդ պաշտոնում։ Ամուսնու՝ Ուրբանո Ռատացցի ազգանունով, կոմսուհի Ռատացցի, ամուսնալուծվել են 1975 թվականին։

## Կենսագրություն
Իտալիայի հանրահայտ Անյելլի դինաստիայի ներկայացուցիչ, որոնք հիմնել են «Fiat» ավտոմոբիլային կոնցեռնը։

1974-1984 թվականներին - Արջենտարիոյի քաղաքապետ

1976 - 1983 թվականներին - Պատգամավորների պալատի անդամ՝ Իտալիայի հանրապետական կուսակցությունից

1979 - 1981 թվականներին - միաժամանակ Եվրախորհրդարանի պատգամավոր

1983 - Սենատի անդամ

1983 - 1991 թվականներին - Արտաքին գործերի նախարարի տեղակալ

1995 - 1996 թվականներին - Իտալիայի Արտաքին գործերի նախարար

1996 թվականից անցել է թոշակի

## Հասարակական գործունեություն
Եղել է «Բնության համաշխարհային հիմնադրամի» (WWF) նախագահ, Իտալիայի միակ ներկայացուցիչն էր Մարդու իրավուքնների միջազգային կոմիտեում, այլ կազմակերպությունների անդամ էր։

Մինչև վերջին օրերը գլխավորում էր «Telethon» հասարակական կազմակերպությունը և «Il faro» հիմնադրամը, որոնք բարեգործական և հումանիտար խոշոր նախագծեր էին իրականացնում։

Նա հեղինակեց մի քանի գրքեր, որոնցից ամենահայտնին է «Vestivamo alla marinara» («Մենք հագնված ենք ինչպես նավաստիներ»)։

## Ծանոթագրություններ

Կատեգորիա:20-րդ դարի իտալացի կին գրողներ
Կատեգորիա:20-րդ դարի կին քաղաքական գործիչներ
Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:Արտաքին գործերի կին նախարարներ
Կատեգորիա:Իտալացի կին դիվանագետներ
Կատեգորիա:Իտալիայի կին նախարարներ